CELEX: 32018R1074
Language: mt
Date: 2018-07-30 00:00:00
Title: Regolament ta' Implimentazzjoni tal-Kunsill (UE) 2018/1074 tat-30 ta' Lulju 2018 li jimplimenta r-Regolament (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea

31.7.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 194/32
               
            
         REGOLAMENT TA' IMPLIMENTAZZJONI TAL-KUNSILL (UE) 2018/1074
         tat-30 ta' Lulju 2018
         li jimplimenta r-Regolament (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) 2017/1509 tat-30 ta' Awwissu 2017 dwar miżuri restrittivi kontra r-Repubblika Demokratika tal-Poplu tal-Korea u li jħassar ir-Regolament (KE) Nru 329/2007 (1), u b'mod partikolari l-Artikolu 47(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fit-30 ta' Awwissu 2017, il-Kunsill adotta r-Regolament (UE) 2017/1509.
                  
               
                     (2)
                  
                  
                     F'konformità mal-Artikolu 47a(1) tar-Regolament (UE) 2017/1509, il-Kunsill irrieżamina l-lista ta' persuni u entitajiet deżinjati stabbilita fl-Annessi XV, XVI, XVII u XVIII ta' dak ir-Regolament.
                  
               
                     (3)
                  
                  
                     Il-Kunsill ikkonkluda li jenħtieġ li ċerti entrati li jikkonċernaw il-persuni u l-entitajiet inklużi fl-Annessi XV u XVI tar-Regolament (UE) 2017/1509 jiġu aġġornati.
                  
               
                     (4)
                  
                  
                     Għalhekk jenħtieġ li l-Annessi XV u XVI tar-Regolament (UE) 2017/1509 jiġu emendati kif meħtieġ,
                  
               ADOTTA DAN IR-REGOLAMENT:
         
            Artikolu 1
            L-Annessi XV u XVI tar-Regolament (UE) 2017/1509 huma emendati kif jinsabu fl-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-30 ta' Lulju 2018.
            
               
                  Għall-Kunsill
               
               
                  Il-President
               
               G. BLÜMEL
            
         
         
            (1)  ĠU L 224, 31.8.2017, p. 1.
      
      
         
            ANNESS
            
               1.   
               L-Anness XV tar-Regolament (UE) 2017/1509, taħt l-intestatura “(a) Persuni fiżiċi indikati f'konformità mal-punt (a) tal-Artikolu 34(4)”, huwa emendat kif ġej:
               
                           (a)
                        
                        
                           l-entrati eżistenti huma nnumerati mill-ġdid 1-30;
                        
                     
                           (b)
                        
                        
                           l-entrati li ġejjin huma sostitwiti kif ġej:
                           
                                        
                                    
                                    
                                       Isem
                                       (u alternattivi possibbli)
                                    
                                    
                                       Informazzjoni ta' identifikazzjoni
                                    
                                    
                                       Data tad-deżinjazzjoni
                                    
                                    
                                       Raġunijiet
                                    
                                 
                                       “3.
                                    
                                    
                                       HYON Chol-hae (magħruf ukoll bħala HYON Chol Hae)
                                    
                                    
                                       Data tat-twelid:1934
                                       Post tat-twelid: Manchuria, iċ-Ċina.
                                    
                                    
                                       22.12.2009
                                    
                                    
                                       Marixxall tal-Armata Militari tal-Poplu Korean minn April 2016. Eks-Viċi Direttur tad-Dipartiment tal-Politika Ġenerali tal-Armata tal-Poplu Korean (konsulent militari tal-mejjet Kim Jong-Il). Ġie elett membru tal-Kumitat Ċentrali tal-Partit tal-Ħaddiema tal-Korea f'Mejju 2016 fis-Seba' Kungress tal-Partit tal-Ħaddiema tal-Korea, fejn il-Partit tal-Ħaddiema tal-Korea adotta deċiżjoni biex jitkompla l-programm nukleari tar-RDPK.
                                    
                                 
                                       6.
                                    
                                    
                                       PAK Jae-gyong (magħruf ukoll bħala Chae-Kyong; PAK Jae Gyong)
                                    
                                    
                                       Data tat-twelid: 1933
                                       Numru tal-passaport: 554410661
                                    
                                    
                                       22.12.2009
                                    
                                    
                                       Eks-Viċi Direttur tad-Dipartiment tal-Politika Ġenerali tal-Forzi Armati tal-Poplu u eks-Viċi Direttur tal-Uffiċċju tal-Loġistika tal-Forzi Armati tal-Poplu (Konsulent militari tal-mejjet Kim Jong-Il). Kien preżenti waqt l-ispezzjoni ta' KIM Jong Un tal-Istrategic Rocket Force Command. Membru tal-Kumitat Ċentrali tal-Partit tal-Ħaddiema tal-Korea.
                                    
                                 
                                       16.
                                    
                                    
                                       KIM Jong-gak (magħruf ukoll bħala KIM Jong Gak)
                                    
                                    
                                       Data tat-twelid: 20.7.1941
                                       Post tat-twelid: Pyongyang, RDPK
                                    
                                    
                                       20.5.2016
                                    
                                    
                                       Eks Direttur tad-Dipartiment Politiku Ġenerali tal-Armata tal-Poplu Korean. Viċi Marixxall fl-Armata tal-Poplu Korean, rettur tal-Università Militari ta' of Kim Il-Sung, eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.
                                    
                                 
                                       18.
                                    
                                    
                                       KIM Won-hong (magħruf ukoll bħala KIM Won Hong)
                                    
                                    
                                       Data tat-twelid: 7.1.1945
                                       Post tat-twelid: Pyongyang, RDPK.
                                       Nru tal-passaport: 745310010
                                    
                                    
                                       20.5.2016
                                    
                                    
                                       Ġeneral. L-Ewwel Viċi Direttur tad-Dipartiment tal-Politika Ġenerali tal-Armata tal-Poplu Korean. Eks-Direttur tad-Dipartiment tas-Sigurtà tal-Istat. Eks Ministru għas-Sigurtà tal-Istat. Membru tal-Kummissjoni Militari Ċentrali tal-Partit tal-Ħaddiema tal-Korea u l-Kummissjoni tad-Difiża Nazzjonali, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet mibdula għall-Kummissjoni tal-Affarijiet Statali (SAC), li huma l-korpi ewlenin għal kwistjonijiet ta' difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.
                                    
                                 
                                       21.
                                    
                                    
                                       SON Chol-ju (magħruf ukoll bħala SON Chol Ju)
                                    
                                    
                                        
                                    
                                    
                                       20.5.2016
                                    
                                    
                                       Kurunell Ġeneral tal-Armata tal-Poplu Korean. Viċi Direttur responsabbli għall-organizzazzjoni tal-Armata tal-Poplu tal-Korea u eks Direttur Politiku tal-forzi tal-Ajru u ta' Kontra l-ajru, li tissorvelja l-iżvilupp ta' rokits modernizzati kontra l-inġenji tal-ajru. Għaldaqstant, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.”
                                    
                                 
                     
            
               2.   
               
                  Fl-Anness XV tar-Regolament (UE) 2017/1509, taħt l-intestatura “(b) Persuni ġuridiċi, entitajiet u korpi indikati f'konformità mal-punt (a) tal-Artikolu 34(4)”, l-entrati eżistenti huma nnumerati mill-ġdid 1-5.
               
            
            
               3.   
               L-Anness XV tar-Regolament (UE) 2017/1509, taħt l-intestatura “(c) Persuni fiżiċi indikati f'konformità mal-punt (b) tal-Artikolu 34(4)”, huwa emendat kif ġej:
               
                           (a)
                        
                        
                           l-entrati li ġejjin huma sostitwiti kif ġej:
                           
                                        
                                    
                                    
                                       Isem
                                       (u alternattivi possibbli)
                                    
                                    
                                       Informazzjoni ta' identifikazzjoni
                                    
                                    
                                       Data tad-deżinjazzjoni
                                    
                                    
                                       Raġunijiet
                                    
                                 
                                       “10.
                                    
                                    
                                       DJANG Tcheul Hy
                                       (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchou-lhy, Kim Tcheul-hy)
                                    
                                    
                                       Data tat-twelid: 11.5.1950
                                       Post tat-twelid: Kangwon
                                    
                                    
                                       20.4.2018
                                    
                                    
                                       DJANG Tcheul Hy kienet involuta, flimkien mar-raġel tagħha KIM Yong Nam, binha KIM Su Gwang u l-mara ta' binha KIM Kyong Hui f'sensiela ta' prattiki finanzjarji qarrieqa li setgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma' armi oħrajn tal-qerda massiva. Kienet is-sid ta' diversi kontijiet bankarji fl-Unjoni li nfetħu minn binha KIM Su Gwang f'isimha. Kienet involuta wkoll f'diversi trasferimenti bankarji minn kontijiet mill-mara ta' binha KIM Kyong Hui lejn kontijiet bankarji barra l-Unjoni.
                                    
                                 
                                       11.
                                    
                                    
                                       KIM Su Gwang
                                       (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)
                                    
                                    
                                       Data tat-twelid: 18.8.1976
                                       Post tat-twelid: Pyongyang, RDPK
                                    
                                    
                                       20.4.2018
                                    
                                    
                                       KIM Su Gwang ġie identifikat mill-Bord ta' Esperti bħala aġent tar-Reconnaissance General Bureau, entità li ġiet iddeżinjata min-Nazzjonijiet Uniti. Hu u missieru KIM Yong Nam ġew identifikati mill-Bord ta' Esperti bħala involuti f'sensiela ta' prattiki finanzjarji qarrieqa li setgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma' armi oħrajn tal-qerda massiva. KIM Su Gwang fetaħ għadd ta' kontijiet bankarji f'diversi Stati Membri, inkluż taħt l-ismijiet ta' membri tal-familja. Kien involut f'diversi trasferimenti bankarji kbar lejn kontijiet bankarji fl-Unjoni jew lejn kontijiet barra l-Unjoni waqt li kien qed jaħdem fil-korp diplomatiku, inkluż lejn kontijiet f'isem il-konjuġi tiegħu KIM Kyong Hui.”
                                    
                                 
                     
                           (b)
                        
                        
                           l-entrati huma nnumerati mill-ġdid 1-6.
                        
                     
            
               4.   
               Fl-Anness XVI tar-Regolament (UE) 2017/1509, taħt l-intestatura “Lista ta' persuni, entitatjiet jew korpi msemmija fl-Artikolu 34(1) u 34(3)”, sub-intestatura “(a) Persuni fiżiċi”, l-entrata li ġejja hija sostitwita kif ġej:
               
                            
                        
                        
                           Isem
                           (u alternattivi possibbli)
                        
                        
                           Informazzjoni ta' identifikazzjoni
                        
                        
                           Data tad-deżinjazzjoni
                        
                        
                           Raġunijiet
                        
                     
                           “4.
                        
                        
                           JON Chol Young
                           Magħruf ukoll bħala: JON Chol Yong
                        
                        
                           Numru tal-passaport: 563410192
                           Diplomatiku fl-Ambaxxata tar-RDPK għall-Angola
                           Data tat-twelid: 30.4.1975
                        
                        
                           22.1.2018
                        
                        
                           Rappreżentant fl-Angola tal-Green Pine Associated Corporation u diplomatiku akkreditat għar-RDPK fl-Angola.
                           Green Pine ġiet deżinjata min-NU għal attivitajiet inklużi il-ksur tal-embargo tan-NU fuq l-armi. Green Pine nnegozjat ukoll kuntratti għar-rinnovazzjoni ta' bastimenti navali tal-Angola bi ksur tal-projbizzjonijiet imposti mir-Riżoluzzjonijiet tal-Kunsill tas-Sigurtà tan-Nazzjonijiet Uniti.”